Suresh 88 Views
పప్పు దినుసుల ఎగుమతులపై నిషేధం ఎత్తివేయాలి
న్యూఢిల్లీ, సెప్టెంబరు 16: పప్పుదినుసుల ఉత్పత్తిని మరింత పెంచేందుకు గాను దేశంలో పప్పుదినుసుల ఎగుమతులు, నిల్వలపై పరిమితులు ఆంక్షలను ఎత్తివేసి కనీస మద్దతుధరలను నిర్ణయించాలని ప్రభుత్వ ప్రధాన ఆర్థికసలహాదారు అరవింద్‌ సుబ్రహ్మణియన్‌ ప్రభుత్వానికి నివేదిక ఇచ్చారు. దేశంలో పప్పుదినుసుల కొరతను అధిగమించేందుకు వీలుగా వీటి సాగును మరింతప్రోత్సహించాలని ఆయన సూచించారు. ఆర్థిక మంత్రిత్వశాఖ పంపిణీచేసిన ఈ నివేదికలో ఆర్థిక, వ్యవసాయ, వినియోగరంగ వ్యవహారా లు, ప్రధాని ప్రిన్సిపల్‌ కార్యదర్శిలతో కూడిన కమిటీని కూడా ఏర్పాటుచేసి దేశవ్యాప్తంగా పప్పుదినుసుల కొనుగోళ్ల తీరును తరచూ సమీక్షచేయాలని సూచించింది. అలాగే వ్యవసాయఉత్పత్తుల మార్కెట్‌ కమిటీలనుంచి పప్పు దినుసులను మినహాయించాలని సూచించారు. కిలోకు కనీస మద్దతుధరను 40 రూపాయలు పెంచాలని, రబీలో 60 రూపాయలు పెంచాలని సూచించిం ది. ఎక్కువ కంది, మినుము పంటలకు ఈ ధరలు పెంచాల్సిన అవసరం ఉం దని, ద్రవ్యోల్బణ ఆధారంగా వీటిధరలను తరచూ సవరించాలని సూచిం చింది.
ఇతర పప్పుదినుసులపరంగా చూస్తే కిలోకు 70 రూపాయలు పెంచా లని 2018 నాటికి అమలుచేయాలని సూచించారు. ఖరీఫ్‌ సీజన్‌లో కంది పంటను స్వల్పకాలిక పంటగా సాగుచేస్తున్నందున వాణిజ్యపరమైన లావా దేవీలు పెంచాలని సూచించింది. ప్రతి పప్పుదినుసుల కేటగిరీలోను ప్రభుత్వం అన్నింటినీ కలిపి కనీసం 20 లక్షల టన్నుల నిల్వలను సిద్ధంచేసుకోవాలని ప్రణాళిక వేసింది. వీటిలో కంది 3.5 లక్షల టన్నులు, మినములు 2 లక్షల టన్నులనిల్వలు పెంచాలని నిర్ణయించింది. ఈ పరిమితులు అవసరాలకు అను గుణంగా పెంచుకోవాలని కూడా ఆర్థికసలహాదారు సూచించారు. ధరలు తక్కు వగా ఉన్నపుడు కొనుగోలుచేసి వీటిని నిల్వచేసుకోవాలని సిఫారసులుచేసింది. అలాగే పప్పుదినుసుల ఎగుమతులపై నిషేధం ఎత్తివేయాలని, టోకువర్తకుల వద్ద అతితక్కువ నిల్వలు ఉంచాలన్న నిబంధననుఎత్తివేయాలని సూచించింది. పప్పుదినుసుల సేకరణద్వారా తక్షణ అవసరాలను అధిగమించేందుకు కార్యా చరణ చేపట్టాల్సిఉంటుందని, మార్కెట్లలో ధరల స్థిరీకరణకు ప్రాధాన్యతనివ్వా లని, ధరలు కనీసమద్దతుధరకంటే ఎక్కువ కొనసాగేటట్లు చూడాలని సూచిం చింది. ప్రస్తుతం ధరలపరంగా మాంద్యంనెలకొంది. దేశంలో ఎక్కడ కొనుగోళ్ల ను చూసినా మందకొడిగానే జరుగుతున్నాయి. దీనివల్లనే రైతులు ఎక్కువగా తమ ఉత్పత్తులను మార్కెట్‌ధరలకు అనుగుణంగా విక్రయించుకోలేకపోతున్నా రని, కనీసమద్దతుధరకంటే తక్కువకే తెగనమ్ముకోవాల్సివస్తున్నదని సూచించారు.